
            հոկտեմբերի 1-ի N         - Ն որոշման
Կ Ա Ր Գ
ՌԻԵԼԹՈՐԻ ՄԱՍՆԱԳԻՏԱԿԱՆ ՈՐԱԿԱՎՈՐՄԱՆ ՔՆՆՈՒԹՅՈՒՆՆԵՐԻ ԱՆՑԿԱՑՄԱՆ ԵՎ ՈՐԱԿԱՎՈՐՄԱՆ ՔՆՆՈՒԹՅԱՆԸ ՄԱՍՆԱԿՑԵԼՈՒ
 ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ, ԴՐԱՆՔ ՆԵՐԿԱՅԱՑՆԵԼՈՒ
1. ԸՆԴՀԱՆՈՒՐ ԴՐՈՒՅԹՆԵՐ
1. Սույն կարգով կարգավորվում են ռիելթորական գործունեության բնա​գավառներում հայտատու ֆիզիկական անձանց (այսուհետ` հայտատու) մաս​նա​գիտական որակավորման քննության անցկացման հետ կապված հարաբե​րու​թյուն​ները և պայմանները: 
2. Հայաստանի Հանրապետությունում սույն կարգով սահմանված ռիել​թո​րական գործունեության բնագավառում հայտատուների որակավորումն անցկացնում, որակավորման վկայականները տրամադրում, դրանց գործողությունը կասեցնում կամ դադարեցնում է Կադաստրի կոմիտեն (այսուհետ նաև` կոմիտե)՝ «Ռիելթորական գործունեության մասին» օրենքի (այսուհետ նաև` օրենք) պահանջների համաձայն:
3. Որակավորման քննության անցկացման նպատակը հայտատուների՝ ռիել​թորական գործունեություն իրականացնելու համար անհրաժեշտ գիտելիքների ստու​գումն է: Որակավորումն անցկացվում է յուրաքանչյուր 3 ամիսն առնվազն մեկ անգամ:
4. Սույն կարգով սահմանված ռիելթորական գործունեության մասնագի​տական որակավորում ստանալու համար կարող են դիմել՝
1) բարձրագույն կրթություն ունեցող ֆիզիկական անձինք.
2) բարձրագույն կրթություն չունեցող այն ֆիզիկական անձինք, որոնք օրենքի 22-րդ հոդվածի 9-րդ մասում նշված կրթական ծրագրերի մեկնարկից հետո օրենքի 22-րդ հոդվածի 10-րդ մասով սահմանված ժամկետում մասնակցել են դրանց և ստացել այդ ծրագրերին մասնակցության հավաստագիր: 
5. Սույն կարգով սահմանված ռիելթորական գործունեության մասնագիտական որակավորում ստանալու համար չեն կարող դիմել այն ֆիզիկական անձինք, որոնց որակավորման վկայականի գործողությունը դադարեցվել է օրենքի 18-րդ հոդվածի  2-րդ մասի 1-ին, 5-րդ և 7-9-րդ կետերով նախատեսված հիմքերով և որոնց նկատ​մամբ չի լրացել օրենքի 18-րդ հոդվածի 11-րդ մասով սահմանված մեկ տարին:
2. ՈՐԱԿԱՎՈՐՄԱՆ ՔՆՆՈՒԹՅԱՆ ԱՆՑԿԱՑՄԱՆ ՄԱՍԻՆ ՀԱՅՏԱՐԱՐՈՒԹՅՈՒՆԸ
6. Որակավորման քննության անցկացման մասին հայտարարությունը (այսու​հետ նաև` հայտարարություն) հրապարակվում է կոմիտեի պաշտոնական կայքում:
7. Հայտարարությունը հրապարակվում է որակավորումն անցկացվելուց ոչ ուշ, քան մեկ ամիս առաջ: Հայտարարությունը կոմիտեի պաշտոնական կայքից հանվում է որակավորման քննության անցկացման օրվանից ոչ շուտ:
8. Հայտարարությունը պետք է պարունակի առնվազն հետևյալ տվյալները՝
1) սույն կարգով սահմանված որակավորում ստանալու համար ներկայացվող պահանջները.
2) փաստաթղթերը ներկայացնելու վերջնաժամկետը, որը պետք է լինի տվյալ հայտարարության հրապարակման օրվան հաջորդող 15-րդ օրը.
3) փաստաթղթերի ընդունումը յուրաքանչյուր օրվա համար չպետք է պակաս լինի երեք ժամից.
4) որակավորման քննության անցկացման մեկնարկի օրը, ժամը և վայրը.
5) կոմիտեի գտնվելու վայրը և հեռախոսահամարը:
9. Հայտատուների քանակից ելնելով՝ որակավորման քննության անցկացումը կարող է շարունակվել հայտարարության մեջ նշված քննության մեկնարկի օրվան հաջորդող 7 աշխատանքային օրվա ընթացքում, որի մասին հայտատուները նախա​պես ծանուցվում են էլեկտրոնային փոստով։
3. ՈՐԱԿԱՎՈՐՄԱՆ ՔՆՆՈՒԹՅԱՆ ԱՆՑԿԱՑՄԱՆ ՆԱԽԱՊԱՏՐԱՍՏԱԿԱՆ ԱՇԽԱՏԱՆՔՆԵՐԸ
10. Որակավորման քննությանը մասնակցելու համար հայտատուի կողմից սույն հավելվածի Ձևով սահմանված դիմումը և դիմումին կից փաստաթղթերը կոմիտե են ներկայացվում էլեկտրոնային եղանակով՝ էլեկտրոնային հարցումների միասնական հարթակի (e-request.am) միջոցով: Դիմումի ձևը տեղադրվում է կոմիտեի պաշտո​նական կայքում: Դիմումը կարող է ներբեռնվել կոմիտեի պաշտոնական կայքից` էլեկտրոնային համակարգի միջոցով: Դիմումին կից ներկայացվում են հետևյալ փաստաթղթերը՝
1) անձնագրի կամ նույնականացման քարտի պատճենը.
2) մեկ լուսանկար` 3x4 սմ չափի.
3) բարձրագույն կրթությունը հաստատող փաստաթղթի պատճենը.
4) սույն կարգի 4-րդ կետի 2-րդ ենթակետով նախատեսված դեպքում՝ նաև Հայաստանի Հանրապետության բարձրագույն ուսումնական հաստատության կրթա​կան ծրագրերին մասնակցության վերաբերյալ հավաստագրի պատճենը.
5) պետական տուրքի վճարման անդորրագրի պատճենը կամ պետական վճա​րումների էլեկտրոնային համակարգի կողմից գեներացված անդորրագիրը կամ գե​նե​րացված անդորրագրի 20 նիշանոց ծածկագիրը:
11. Հայտատուի դիմումը` կից փաստաթղթերով, կոմիտեի քարտուղարությունը էլեկտրոնային փաստաթղթաշրջանառության համակարգի միջոցով ներկայացնում է Հայաստանի Հանրապետության տարածքում ռիելթորական գործունեության ոլոր​տում մասնագիտական որակավորման քննություններ անցկացնող հանձնաժողովի (այսուհետ նաև` հանձնաժողով) քարտուղարին։
12. Սույն կարգի 10-րդ կետով նախատեսված փաստաթղթերից բացի, այլ փաս​տաթղթեր պահանջելն արգելվում է:
13. Հանձնաժողովի քարտուղարը վարում է որակավորման քննությանը մաս​նակցելու համար դիմած հայտատուների տվյալների գրառման էլեկտրոնային մատյան: Մատյանում առնվազն նշվում են որակավորման քննության անցկացման համար դիմած յուրաքանչյուր հայտատուի անունը, ազգանունը, հայրանունը, ծննդյան տարե​թիվը, ամիսը, ամսաթիվը, անձնագրի համարը և սերիան կամ նույնականացման քարտի համարը, ինչպես նաև ներկայացված փաստաթղթերի էջերի թիվը: Որա​կավորման քննության անցկացման համար դիմած յուրաքանչյուր հայտատուի տվյալ​ները մատյանում գրառվում են նրա կողմից ներկայացված փաստաթղթերի ընդուն​ման օրը:
14. Սույն կարգի 10-րդ կետում նշված փաստաթղթերը թերի լինելու դեպքում հանձնաժողովի քարտուղարն այդ մասին տեղեկացնում է հայտատուին` առա​ջարկելով մինչև փաստաթղթերի ընդունման ժամկետի ավարտը շտկել թերու​թյուն​ները կամ համալրել փաստաթղթերի ցանկը: Հայտատուի կողմից փաստաթղթերի ընդունման ժամկետի վերջին օրը ներկայացված փաստաթղթերը թերի լինելու դեպքում հայտատուին հնարավորություն է տրվում շտկելու թերությունները կամ հա​մալրելու փաստաթղթերի ցանկը՝ մինչև փաստաթղթերի ընդունման ժամկետի ավարտի վերջին օրվա ժամը 18:00-ն:
15. Որակավորման քննությանը մասնակցելու համար դիմած յուրաքանչյուր հայտատու կարող է որակավորման անցկացման օրվանից առնվազն մեկ օր առաջ գրավոր՝ էլեկտրոնային հարցումների միասնական հարթակի (e-request.am) միջոցով հրաժարվել որակավորմանը մասնակցելուց: Նշված դեպքում հայտատուի կողմից որակավորման քննությանը մասնակցելու համար վճարված պետական տուրքը օրենսդրությամբ սահմանված կարգով ենթակա է վերադարձման՝ վերջինիս ներ​կայացրած դիմումի հիման վրա:
16. Եթե որակավորման քննությանը մասնակցելու համար ոչ մի դիմում չի ներկայացվել, ապա հայտարարությամբ նշված՝ փաստաթղթերը ներկայացնելու վերջնաժամկետի ավարտին հաջորդող աշխատանքային օրը կոմիտեի պաշտո​նական կայքում հրապարակվում է տեղեկություն որակավորման քննության չկայա​նալու մասին։
17. Հանձնաժողովի քարտուղարը որակավորման քննության անցկացման հա​մար դիմում ներկայացրած յուրաքանչյուր հայտատուին (բացառությամբ սույն կարգի 15-րդ կետում նշվածների) վերաբերող փաստաթղթերի էլեկտրոնային փաթեթը և այդ փաստաթղթերի ամբողջականության մասին տեղեկանքը ներկայացնում է հանձ-նաժողովի նախագահին՝ նախքան որակավորման քննության անցկացումը:
18. Եթե որակավորման քննությանը մասնակցելու համար դիմած հայտա​տուներից ոչ մեկին չի թույլատրվում մասնակցել որակավորման քննությանը, ինչպես նաև, եթե որակավորման քննությանը մասնակցելու համար դիմում ներկայացրած հայտատուներից ոչ ոք չի ներկայացել, ապա հանձնաժողովի կողմից ընդունվում է որոշում՝ որակավորման քննության անցկացումը չկայացած համարելու մասին, որը կոմիտեի պաշտոնական կայքում հրապարակվում է այդ որոշումն ընդունելուց հետո երկու աշխատանքային օրվա ընթացքում։
19. Որակավորման քննությունն անցկացվում է հայտարարության մեջ նշված ժամկետում՝ սույն կարգի 9-րդ կետով սահմանված առանձնահատկության հաշվառմամբ:
20. Մինչև որակավորման քննության սկիզբը՝ համակարգչում զետեղված և օրենքի 16-րդ հոդվածի 5-րդ մասի պահանջներին համապատասխան՝ կոմիտեի պաշտոնական կայքէջում հրապարակված հարցաշարից ինքնաշխատ եղանակով պատահականության սկզբունքով ընտրվում են որակավորման քննություն անց​կաց​նելու համար հարցեր՝ բաղկացած 100 հարցից, ինչպես նաև տարբեր բարդության 20 խնդիր՝ դրանց համար նախատեսված գնահատման միավորների նշագրմամբ, որոնցից 5-ի ճիշտ լուծումը գնահատվում է 2-ական, 10-ը՝ 4-ական, իսկ մյուս 5-ինը՝    6-ական միավորով: 
21. Որակավորման քննության հարցաշարերը պետք է ներառեն նվազագույնը 800 հարց` ընդգրկելով իրավական, տնտեսագիտական, անշարժ գույքի շուկայի,  ռիելթորական գործունեության և անշարժ գույքի կառավարման, ֆինանսական, հար​կային, անշարժ գույքի գնահատման, մարքեթինգային, անշարժ գույքի կադաստրի և տարածական տվյալների, քաղաքաշինության, էթիկական, բնագավառներից հարցեր: 
4. ՈՐԱԿԱՎՈՐՄԱՆ ՔՆՆՈՒԹՅԱՆ ԱՆՑԿԱՑՈՒՄԸ
22. Որակավորումն անցկացվում է տեխնիկական (համակարգչային) միջոց​ներով: Որակավորման ընթացքը տեսաձայնագրվում է:
23. Որակավորումն անցկացվում է այդ նպատակի համար առանձնացված սենյակում (սրահում, լսարանում, դահլիճում և այլն), որն ապահովված է համա​պատասխան պայմաններով:
24. Որակավորման քննությանը մասնակցելու համար դիմած հայտատուն (այսուհետ նաև՝ մասնակից) որակավորման քննությանը մասնակցելու համար ներ​կայացնում է անձը հաստատող փաստաթուղթ: Հանձնաժողովի քարտուղարը ստու​գում է մասնակցի ինքնությունը և թույլատրում է նրան մուտք գործելու որակա​վոր​ման քննության անցկացման սենյակ: Մասնակիցների մուտքը սենյակ դադարեցվում է որակավորման քննությունը սկսելուց 5 րոպե առաջ:
25. Որակավորման մասնակիցներին արգելվում է իրենց հետ սենյակ ներս բերել կապի միջոցներ, տպագիր, մեքենագիր, ձեռագիր նյութեր կամ տեխնիկական սարքեր, որակավորման առաջադրանքների կատարման համար աղբյուր հան​դի​սացող այլ միջոցներ:
26. Հանձնաժողովի քարտուղարը մասնակիցներին բացատրում է որակա​վոր​ման քննության անցկացման հետ կապված տեխնիկական հարցերը: Նա պատաս​խանում է մասնակիցների բոլոր հարցերին, որպեսզի հավաստիանա, որ բոլոր մասնակիցները հասկացել են առաջադրանքի էությունը, որից հետո հայտարարում է որակավորման քննության սկիզբը։
27. Որակավորման քննության սկիզբը հայտարարվելուց հետո մասնակիցը համակարգչային ծրագրային միջավայրում ընտրում է յուրաքանչյուր հարցի և խնդրի համար առաջարկվող պատասխանների տարբերակներից (իր կարծիքով` ճիշտ) մեկը: Որակավորման քննության ավարտից հետո հարցի և խնդրի համար առա​ջարկվող պատասխանների տարբերակներից որևէ մեկը մասնակցի կողմից չընտրվելու պարագայում այն դիտարկվում է որպես սխալ պատասխան։
28. Որակավորման քննության ընթացքում մասնակիցներին չի թույլատրվում աղմկել, հուշել, խոսել, օգտվել որևէ գրավոր (տպագիր, մեքենագիր, ձեռագիր և այլն) նյութից, կապի միջոցներից կամ այլ տեխնիկական սարքերից, ինչպես նաև որակա​վորման քննության առաջադրանքների կատարման համար աղբյուր հանդիսացող այլ միջոցներից, որակավորման քննության առաջադրանքների կատարման հետ կապված հարցեր տալ ներկա գտնվող անձանց, այդ թվում՝ հանձնաժողովի անդամներին, ինչպես նաև դուրս գալ սենյակից: Նշված պահանջների խախտման դեպքում հանձնաժողովի քարտուղարը կազմում է արձանագրություն, որը ստո​րագրվում է նաև մասնակցի կողմից, իսկ մասնակցի կողմից արձանագրությունը չստորագրելու դեպքում այդ մասին արձանագրությունում կատարվում է համա​պատասխան նշում։
29. Սույն կարգի 28-րդ կետում նշված պահանջների խախտման դեպքում տվյալ մասնակցի մասնակցությունը որակավորման քննությանը դադարեցվում է, հանձնաժողովի քարտուղարը մասնակցին դուրս է հրավիրում սենյակից, աշխա​տանքը ճանաչվում է անվավեր:
30. Որակավորման քննության առաջադրանքները կատարելու համար մաս​նակիցներին տրվում է 180 րոպե ժամանակ:
31. Որակավորման քննության համար հատկացված ժամանակի ավարտից հետո ինքնաշխատ եղանակով այն ավարտվում է՝ տվյալ պահին մասնակցի կողմից համակարգչային ծրագրային միջավայրում ընտրված պատասխանների հաշվառմամբ։
5. ՈՐԱԿԱՎՈՐՄԱՆ ՔՆՆՈՒԹՅՈՒՆՆԵՐԻ ԱՐԴՅՈՒՆՔՆԵՐԻ ԱՄՓՈՓՈՒՄԸ 
32. Որակավորման քննությունների արդյունքների յուրաքանչյուր հարցի ճիշտ պատասխան գնահատվում է մեկ միավոր, իսկ յուրաքանչյուր խնդրի ճիշտ պատասխանը՝ պայմանավորված բարդության աստիճանով, գնահատվում է պար​զից բարդ համապատասխանաբար երկու, չորս և վեց միավորներով, սխալ պա​տասխանները` զրո միավոր: Սխալ պատասխաններ են համարվում ոչ ճիշտ պատասխան նշելը, որևէ պատասխան չնշելը:
33. Մասնակցի կողմից որակավորման քննության առաջադրանքն ավար​տելուց, ինչպես նաև որակավորման քննության առաջադրանքը կատարելու համար նախատեսված ժամանակը սպառվելուց հետո համակարգչային ծրագրային միջա​վայրում յուրաքանչյուր մասնակցի համար ինքնաշխատ եղանակով գեներացվում է որակավորման քննությունը հաղթահարելու կամ չհաղթահարելու վերաբերյալ հաշ​վետվություն։
34. Մասնակիցը համարվում է որակավորումն անցած որակավորման քննու​թյան ընդհանուր առավելագույն 180 միավորից առնվազն 135 միավոր  ստանալու դեպքում:
35. Մասնակցի գրավոր պահանջի դեպքում 3 աշխատանքային օրվա ընթաց​քում տրամադրվում է մասնակցի լրացրած հարցաթերթիկի էլեկտրոնային տար​բերակը՝ միայն իր կողմից ընտրված պատասխաններով:
36. Որակավորման քննությունների արդյունքները մասնակիցները կարող են գրավոր բողոքարկել հանձնաժողովին` հարցադրման, խնդրի կամ դրանց պատաս​խանների ճշտության մասով, որակավորման քննության ավարտից հետո 1 ժամվա ընթացքում: Բողոքի հիման վրա հանձնաժողովը որոշմամբ մերժում է բողոքը կամ բավարարում՝ սույն կարգի 34-րդ կետում նշված միավորները հավաքելու դեպքում մասնակցին  համարելով որակավորումն անցած:
37. Եթե հանձնաժողովը որոշմամբ բավարարում է մասնակցի բողոքը և սխալ է համարում որևէ հարցադրում, խնդիր կամ դրա պատասխան, ապա այդ որոշման հիման վրա տվյալ հարցի կամ խնդրի համար զրո միավոր ստացած բոլոր մաս​նակիցների միավորներն ավելացվում են համապատասխան միավորով:
38. Բողոքարկման արդյունքներն ամփոփելուց անմիջապես հետո, ինչպես նաև բողոք չլինելու դեպքում հանձնաժողովը հրապարակում է որակավորումն անցած մասնակիցների ցուցակը:
39. Սույն կարգի 36-րդ կետով սահմանված բողոքարկման արդյունքում հանձ​նաժողովի կողմից կայացված որոշման հետ անհամաձայնության դեպքում մասնա​կիցը  արդյունքները կարող է բողոքարկել դատական կարգով:
6. ՈՐԱԿԱՎՈՐՄԱՆ ՔՆՆՈՒԹՅԱՆ ԱՐԴՅՈՒՆՔՆԵՐԻ ՀՐԱՊԱՐԱԿՈՒՄԸ 
40. Որակավորման քննության արդյունքները հրապարակվում են որակա​վո​րումն անցկացվելուց հետո նույն օրը կոմիտեի պաշտոնական կայքում, որտեղ ներառվում են՝ 
1) որակավորման քննության անցկացման տարեթիվը, ամիսը, ամսաթիվը և վայրը, ինչպես նաև որակավորման քննության արդյունքների հրապարակման ամսաթիվը և ժամը.
2) որակավորման քննությունը հաղթահարած մասնակիցների ազգանունը, անունը, հայրանունը:
7. ՈՐԱԿԱՎՈՐՄԱՆ ՎԿԱՅԱԿԱՆԻ ՏՐԱՄԱԴՐՈՒՄԸ
41. Որակավորման քննության անցկացման ընթացքի վերաբերյալ արձա​նագրությամբ ներկայացված հանձնաժողովի դրական եզրակացությունը հիմք է մասնակցին որակավորման վկայական տրամադրելու համար:
42. Որակավորման քննության արդյունքների հրապարակումից հետո հանձնաժողովի քարտուղարը կոմիտեի ղեկավարի ստորագրմանն է ներկայացնում որակավորման հանձնաժողովի արձանագրությամբ տրված եզրակացությունը հաս​տատելու և որակավորման վկայականներ տրամադրելու վերաբերյալ կոմիտեի ղեկավարի հրամանի նախագիծը՝ կցելով որակավորման քննության անցկացման ընթացքի վերաբերյալ արձանագրությամբ ներկայացված հանձնաժողովի դրական եզրակացությունը։ 
43. Որակավորման վկայականը տրամադրվում է բացառապես էլեկտրոնային ձևաչափով և որակավորման քննություն անցկացվելու օրվան հաջորդող ոչ ուշ, քան երեք աշխատանքային օրվա ընթացքում ուղարկվում է մասնակցի՝ դիմումում նշված էլեկտրոնային փոստի հասցեին:
44. Որակավորման վկայականի իսկությունը և վավերականությունն ստուգվում են անշարժ գույքի պետական ռեգիստրի պաշտոնական կայքէջի էլեկտրոնային հա​մակարգի միջոցով՝ որակավորման վկայականում զետեղված QR (արագ արձա​գանք​ման) կոդի կամ հսկիչ համարի կիրառմամբ։
45. Ռիելթորի որակավորման վկայականի ժամկետն ավարտվելուց հետո վեցամսյա ժամկետում ռիելթորի որակավորմանը մասնակցած հայտատուին որա​կավորման քննության դրական արդյունքների հիման վրա տրված որակա​վորման նոր վկայականի գործողության ժամկետը հաշվարկվում է նախորդ որակավորման վկայականի ժամկետի ավարտին հաջորդող օրվանից:
46. Հանձնաժողովը կոմիտեի քարտուղարությանը փոխանցում է որակա​վորման քննության անցկացման փաթեթը, որը ներառում է (կարող է ներառել)  հետևյալ փաստաթղթերը`
1) որակավորման քննության անցկացման ընթացքի մասին արձա​նագրու​թյունը.
2) հանձնաժողովի՝ իրավազոր չլինելու մասին արձանագրությունը.
3) որակավորման քննությանը մասնակցելու թույլտվություն տալու կամ չթույ​լատրելու մասին որոշումը.
4) որակավորման քննության մասնակիցների ցուցակը հաստատելու մասին որոշումը.
5) որակավորման հանձնաժողովի արձանագրությամբ տրված եզրակա​ցու​թյունը հաստատելու և որակավորման վկայականներ տրամադրելու վերաբերյալ կոմիտեի ղեկավարի հրամանը.
6) որակավորման քննության արդյունքում ոչ մի մասնակցի որակավորում չտալու մասին որոշումը.
7) որակավորումը չկայացած համարելու մասին որոշումը.
8) որակավորման քննության արդյունքների հրապարակման թերթիկը.
9) հանձնաժողովին որակավորման քննության արդյունքների վերաբերյալ ներկայացրած գրավոր բողոքները.
10) այլ փաստաթղթեր:
47. Կոմիտեի քարտուղարությունը սույն կարգի 46-րդ կետում նշված փաս​տաթղթերն ու նյութերը պահպանում և արխիվացնում է Հայաստանի Հանրապե​տության օրենսդրությամբ սահմանված կարգով:
8. ՈՐԱԿԱՎՈՐՄԱՆ ՔՆՆՈՒԹՅԱՆ ԱՆՑԿԱՑՄԱՆ ՀՐԱՊԱՐԱԿԱՅՆՈՒԹՅՈՒՆԸ
48. Նախապես կոմիտեին իրազեկելով՝ որակավորմանը ներկա գտնվելու իրավունք ունեն մամուլի և զանգվածային լրատվության այլ միջոցների, հասարակական կազմակերպությունների (ինքնակարգավորվող կազմակեր​պություն​ների), մասնագիտական ուսումնական հաստատությունների ներկայացուցիչներ` դիտորդի կարգավիճակում:
Ձև
Կադաստրի կոմիտեի ղեկավար
_______________________________________________
_______________________________________________
(դիմողի անուն, հայրանուն, ազգանուն)
_______________________________________________
(հասցե)
_______________________________________________
(հեռախոս, էլ. փոստի հասցե)
ԴԻՄՈՒՄ
Խնդրում եմ թույլատրել մասնակցելու ռիելթորական գործունեության ոլորտում մասնագիտական որակավորման  քննությանը:
Կից ներկայացնում եմ՝
1. անձնագրի կամ նույնականացման քարտի պատճենը.
2. բարձրագույն կրթության մասին վկայող փաստաթղթի պատճենը կամ «Ռիել​թորական գործունեության մասին» օրենքի 22-րդ հոդվածի 10-րդ մասով սահ​մանված ժամկետում Հայաստանի Հանրապետության բարձրագույն ուսումնական հաստատության համապատասխան կրթական ծրագրերին մասնակցության վերա​բերյալ հավաստագրի պատճենը.
3. պետական տուրքի վճարման անդորրագրի պատճենը կամ պետական վճարումների էլեկտրոնային համակարգի կողմից գեներացված անդորրագիրը կամ գեներացված անդորրագրի 20-նիշանոց ծածկագիրը.
4. մեկ լուսանկար` 3x4 սմ չափի:
	Դիմող՝______________________________
                    (ստորագրություն)
	
	_______________________________
                      (անուն, ազգանուն)


______ ___________________20_ թ.

       ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
           ՎԱՐՉԱՊԵՏԻ ԱՇԽԱՏԱԿԱԶՄԻ

                      ՂԵԿԱՎԱՐ
                                     Լ. ՄԱԿՈՒՆՑ

              Հավելված N 2
             ՀՀ կառավարության 2026 թվականի







            հոկտեմբերի 1-ի N         - Ն որոշման
ԿԱՐԳ
ՀԱՆՁՆԱԺՈՂՈՎԻ ԱՆԴԱՄՆԵՐԻ ԸՆՏՐՈՒԹՅԱՆ
1. Հայաստանի Հանրապետության տարածքում ռիելթորական գործու​նեության բնագավառում հայտատու ֆիզիկական անձանց որակավորման քննությունների անցկացումը կազմակերպում և իրականացնում է Հայաստանի Հանրապետության տարածքում ռիելթորական գործունեության ոլորտում մաս​նագիտական որակավորման հանձնաժողովը (այսուհետ նաև՝ հանձնաժողով): Հանձնաժողովի անդամների նշանակումը և հանձնաժողովի կազմում փոփոխու​թյունները կատարվում են Կադաստրի կոմիտեի (այսուհետ նաև՝ կոմիտե)  ղեկավարի համապատասխան հրամանով:
2. Հանձնաժողովը կազմված է 7 անձից` նախագահից, քարտուղարից և անդամներից: Հանձնաժողովի նախագահը և քարտուղարը կոմիտեի աշխա​տա​կիցներ են, երեք անդամ ընտրվում է Հայաստանի Հանրապետության բարձրա​գույն ուսումնական հաստատություններից (այսուհետ՝ հաստատություն)՝ տնտե​սագիտության կամ իրավաբանական գիտությունների թեկնածուի կամ գեո​դեզիա՝ ներառյալ քարտեզագրություն և կադաստր մաս​նագիտության գծով աշ​խարհագրական, տեխնիկական գիտությունների թեկնա​ծուի գիտական աստ​իճան ունեցող, իսկ մյուս երկուսը՝ կոմիտեի նախա​ձեռ​նու​թյամբ՝ որակավորված ռիելթորների կազմից՝ ռոտացիոն կարգով, առավելա​գույնը մեկ տարի ժամ​կետով։
3. Հանձնաժողովի կազմում որակավորված ռիելթորների թեկնածուի ընտրությունը կատարվում է կոմիտեի նախաձեռնությամբ՝ վիճակահանության միջոցով ռիելթորի որակավորման գործող վկայական ունեցող և կոմիտեում հաշվառված, ռիելթորների անվանացանկում ընդգրկված ֆիզիկական անձանց կազմից՝ ռոտացիոն կարգով, առավելագույնը 1 տարի ժամկետով։
4. Հանձնաժողովի կազմում հաստատություններից՝ տնտեսագիտության կամ իրավաբանական գիտությունների կամ գեոդեզիա՝ ներառյալ քարտե​զագրու​թյուն և կադաստր մասնագիտության գծով աշխարհագրական, տեխ​նիկական գիտությունների թեկնածուի գիտական աստիճան ունեցող թեկնա​ծուներին ներգրավելու նպատակով՝ կոմիտեի պաշտոնական կայքում հրա​պարակվում է հայտարարություն: Հայտերը ներկայացնելու համար սահմանվում է հայտարարության հրապարակման օրվանից երկշաբաթյա ժամկետ:
5. Հայտարարությունը պետք է պարունակի առնվազն հետևյալ տվյալները`
1) հայտերը ներկայացնելու էլեկտրոնային փոստի հասցեն և հայտեր ընդունելու հետ կապված պատասխանատու անձի հեռախոսահամարը և էլեկտրոնային փոստի հասցեն.
2) հայտերի ընդունման օրերը և ժամերը.
3) սույն կարգով սահմանված պայմանները և հայտին կից ներկայացվող անհրաժեշտ փաստաթղթերի ցանկը.
4) հայտերը ներկայացնելու վերջնաժամկետը:
6. Հանձնաժողովի կազմում հաստատություններից թեկնածու ընդգրկվելու նպատակով հայտ կարող են ներկայացնել հաստատությունները՝ հետևյալ պայ​մանների ապահովմամբ՝
1) առաջադրվող թեկնածուն պետք է ունենա առնվազն տնտեսա​գիտու​թյան կամ իրավաբանական գիտությունների կամ գեոդեզիա՝ ներառյալ քարտե​զագրություն և կադաստր մասնագիտության գծով աշխարհագրական, տեխնի​կական գիտությունների թեկնածուի գիտական աստիճան.
2) առաջադրվող թեկնածուն չպետք է լինի համապատասխան բնագա​վառի քաղաքականությունը մշակող պետական կառավարման համա​կարգի մարմնի աշխատակից:
7. Հանձնաժողովի անդամության հայտի հետ միաժամանակ ներկա​յացվում են այն փաստաթղթերը (բնօրինակ կամ պատճեն), որոնք փաստում են սույն կարգի 6-րդ կետի 1-ին ենթակետով ամրագրված պայմաններին համա​պատասխանությունը: Հայտում նշվում են հանձնաժողովի կազմում առա​ջադրվող թեկնածուի վերաբերյալ տվյալներ (անուն, ազգանուն, անձնագրային տվյալներ, հեռախոսահամար, էլեկտրոնային փոստի հասցե):
8. Հայտը և կից ներկայացվող փաստաթղթերը (այսուհետ` փաստաթղթեր) պետք է ներկայացվեն հայտարարության մեջ նշված էլեկտրոնային փոստի հասցեին` էլեկտրոնային թվային ստորագրությամբ հաստատված կամ ստո​րագրված և սքանավորված, կամ Էլեկտրոնային հարցումների միասնական հարթակի (e-request.am) միջոցով:
9. Փաստաթղթերն էլեկտրոնային փոստով ներկայացված լինելու պարա​գայում դրանց ստացման վերաբերյալ հաստատությունը ծանուցվում է փաս​տաթղթերն ստանալուն հաջորդող 1 աշխատանքային օրվա ընթացքում` վեր​ջինիս կողմից ներկայացված էլեկտրոնային փոստի հասցեով:
10. Փաստաթղթերը թերի լինելու կամ անհրաժեշտ փաստաթղթերի ցան​կին չհամապատասխանելու դեպքում հայտ ներկայացնողը դրա մասին ծանուց​վում է փաստաթղթերը կոմիտեի քարտուղարությունում ստացվելու օրվան հա​ջորդող 2 աշխատանքային օրվա ընթացքում (հեռախոսով կամ էլեկտրոնային փոստով), և նրան տրամադրվում է 2 աշխատանքային օր թերությունները շտկելու համար:
11. Սույն կարգի 10-րդ կետով սահմանված ժամկետում թերությունները չշտկելու դեպքում հաստատության ներկայացրած հայտին ընթացք չի տրվում:
12. Ներկայացված փաստաթղթերի համապատասխանությունը սույն կարգի 6-րդ կետի պայմաններին որոշվում է կոմիտեի քարտուղարության կողմից` համապատասխան արձանագրություն կազմելու միջոցով: Արձա​նագրությունը ստորագրում է կոմիտեի քարտուղարության պետը:
13. Սույն կարգի 6-րդ կետով սահմանված պայմաններին համա​պա​տասխան հայտերի ներկայացման դեպքում կոմիտեի ընտրությամբ հանձ​նաժողովի կազմում ներգրավվում է տնտեսագիտության կամ իրավա​բանական գիտությունների կամ գեոդեզիա՝ ներառյալ քարտեզագրություն և կադաստր մասնագիտության գծով աշխարհագրական, տեխնիկական գիտությունների թեկնածուի գիտական աստիճան ունեցող՝ առավել վաղ հայտ ներկայացրած թեկնածուն։
14. Հանձնաժողովի` որակավորված ռիելթորների և հաստատությունները ներկայացնող անդամների թեկնածուներին ընտրելուց հետո հանձնաժողովի կազմը ներկայացվում է կոմիտեի ղեկավարի հաստատմանը:
15. Հաստատության թեկնածուները հանձնաժողովի կազմում ներգրավ​վում են 2 տարի ժամկետով` նույն ժամկետով երկարաձգելու հնարավորությամբ, բայց ոչ ավելի, քան մեկ անգամ:
16. Հանձնաժողովի կազմում հաստատության և որակավորված ռիելթորի թեկնածուի ընդգրկվելու ժամկետի ավարտից 3 ամիս առաջ հանձնաժողովի քարտուղարը հանձնաժողովին տրամադրում է դրա վերաբերյալ տեղեկություն, որի պարագայում հանձնաժողովը 15-օրյա ժամկետում քննարկում է  համա​պատասխան անդամի անդամության ժամկետը երկարաձգելու կամ նոր անդամ ընտրելու հարցը և կոմիտեի ղեկավարին ներկայացնում համա​պատասխան առաջարկություն։ Նոր անդամ ընտրելու որոշումը կայացնելուց հետո երկ​շաբաթյա ժամկետում կոմիտեն հրապարակում է հայտարարություն կամ անցկացնում վիճակահանություն՝ սույն կարգի պահանջների համաձայն ներգրավելով նոր անդամի:
17. Հանձնաժողովի կազմում անդամ ընտրված հաստատության կամ որակավորված ռիելթորի թեկնածուների անդամությունը դադարում է՝
1) հանձնաժողովի նիստին անհարգելի պատճառով առնվազն 1 անգամ չմասնակցելու դեպքում.
2) հաստատության գործունեությունը կամ ռիելթորի որակավորման վկա​յականի գործողությունը կասեցվելու կամ դադարեցվելու դեպքում.
3) համապատասխան թեկնածուի՝ հանձնաժողովի անդամ ընտրվելու չափանիշներին համապատասխանությունը դադարելու դեպքում.
4) հաստատության կամ որակավորված ռիելթորի կողմից անդամությունը դադարեցնելու մասին դիմում ներկայացնելու դեպքում.
5) հաստատությանը՝ անդամի առնչությունը դադարեցվելու դեպքում, որի պարագայում համապատասխան հաստատությունը պարտավոր է դադարեցման պահից եռօրյա ժամկետում սույն կարգի 8-րդ կետով սահմանված կարգով կոմիտե ներկայացնել անդամությունը դադարեցնելու մասին դիմում.
6) որակավորված ռիելթորին համապատասխան որոշմամբ հաշվառումից հանելու դեպքում:
18. Հանձնաժողովում թափուր տեղ առաջանալու պահից կոմիտեն երկշա​բաթյա ժամկետում հրապարակում է հայտարարություն կամ անցկացնում վիճա​կահանություն՝ սույն կարգի պահանջների համաձայն հանձնաժողովում նոր անդամ ներգրավելու համար:
       ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
           ՎԱՐՉԱՊԵՏԻ ԱՇԽԱՏԱԿԱԶՄԻ

                      ՂԵԿԱՎԱՐ
                                     Լ. ՄԱԿՈՒՆՑ
